Brüsszel, 22.12.2004

COM(2004) 822 végleges

2004/0282 (ACC)

Javaslat

A TANÁCS RENDELETE

az Amerikai Egyesült Államokból származó egyes termékekre vonatkozóan kiegészítő behozatali vámok megállapításáról szóló 2193/2003/EK rendelet alkalmazásának módosításáról és felfüggesztéséről

(előterjesztő: a Bizottság)

MAGYARÁZÓ FELJEGYZÉS

A Kereskedelmi Világszervezet (WTO) az Európai Közösségek (az „EK”) kérelmére több olyan döntést is hozott, amelyben megállapítja, hogy az Amerikai Egyesült Államok (az „USA”) Foreign Sales Corporation and Extraterritorial Income (FSC-ETI) jogszabályával módosított Foreign Sales Corporation támogatási rendszere, mint olyan (a 2000. évben) nagyjából évi 4 milliárd USD összegű tiltott exportszubvenciót nyújt az amerikai cégek számára. A döntéseket követően 2003. május 7-én az Egyesült Államokból behozott — az EK közösségével, a tagállamokkal és a Bizottság szolgálataival folytatott konzultáció után kiválasztott — egyes termékekre legfeljebb 100%-os kiegészítő ad valorem vámtétel formájában a WTO ellenintézkedések elrendelésére hatalmazta fel az EK-t, legfeljebb a tiltott amerikai szubvenció összegéig. Következésképpen 2003. december 8-án az EK elfogadta a 2193/2003/EK tanácsi rendeletet, amely az Amerikai Egyesült Államokból származó egyes termékekre vonatkozóan kiegészítő behozatali vámokat állapít meg[1].

A 2193/2003 tanácsi rendelet az ellenintézkedések hatályon kívül helyezéséről rendelkezik, ha az Amerikai Egyesült Államok a WTO Vitarendezési Testületének ajánlását teljes mértékben végrehajtja[2].

Az Egyesült Államok már elfogadta az FSC-ETI jogszabályok hatályon kívül helyezéséről rendelkező jogszabályt (The American JOBS Creation Act, amerikai munkahelyteremtésről szóló 2004. évi törvény – a “hatályon kívül helyező törvény”). Az FSC támogatási rendszer hatályon kívül helyezése jelentős és örvendetes lépés a régóta fennálló vita rendezése felé. A hatályon kívül helyező törvény azonban a WTO-val ellentétesnek tűnő átmeneti és szerzett jogokkal kapcsolatos rendelkezéseket is tartalmaz. Különösen, a hatályon kívül helyező törvény úgy rendelkezik, hogy az FSC/ETI kedvezményeket az USA exportőrök (2005-re 80%-os, 2006-ra pedig 60%-os szinten) egészen 2006. végéig, azt követően pedig egyes esetekben korlátlan ideig továbbra is igénybe vehetik. A hatályon kívül helyező törvényt illetően ezért a WTO-nál vitarendezési eljárást kezdeményeztek. A WTO vitarendezési eljárása dönt majd arról, hogy a JOBS Act átmeneti és szerzett jogokkal kapcsolatos rendelkezései összhangban vannak-e a WTO-val. A Fellebbviteli Testület korábbi döntéseinek ismeretében a WTO döntése várhatóan az lesz, hogy a JOBS Act rendelkezései ellentétesek a WTO-val.

A Bizottság célszerűnek tartja a jelenlegi EK ellenintézkedések alkalmazásának felfüggesztését, amíg a WTO vitarendezési eljárása tart annak ellenére is, hogy az EK-val szemben a hormonkezelt marhahússal kapcsolatos retorzióra hivatkozva az USA ugyanezt megtagadta. A javasolt felfüggesztésnek 3 oka van: 1) Azon elismerés jele, hogy az USA bizonyos mértékben eldöntötte, ez esetben eleget tesz nemzetközi kötelezettségeinek; 2) az USA ösztönzése a folytatásra, hogy más (folyó) szabálysértési ügyekben is (mint például Byrd, hormon) ugyanezt tegye; 3) általános okok (azaz WTO döntés hiányában ne alkalmazzanak ellenintézkedéseket).

A vitarendezési eljárás várhatóan 2005-ben befejeződik. Megjegyzendő, hogy az ellenintézkedések felfüggesztése önkéntes lépés, amely semmiben sem érinti az EK azon jogát, hogy a vitarendezési testület (Dispute Settlement Body — DSB) által már megadott felhatalmazás alapján az ellenintézkedéseket fenntartsa. Az ellenintézkedések ezért 2006. január 1-jéig (vagy később, ha a vitarendezési eljárás addig nem fejeződik be), a jelenleg engedélyezett szint 60%-án ismételten bevezetésre kerülnek, amennyiben az EK másként nem határoz.

Az ellenintézkedések ismételt bevezetésének célja rábírni az USA-t arra, hogy WTO kötelezettségeinek maradéktalanul tegyen, különösen pedig tegyen intézkedéseket az FSC/ETI támogatások fenntartásából keletkező versenytorzulás megszüntetésére. Az ellenintézkedések ismételt bevezetése előtt ezért a Bizottság a vitarendezési eljárás eredményéről, illetve esetleges más fejleményekről egy jelentést terjeszt a Tanács elé. Az ellenintézkedések ismételt bevezetésére természetesen nem kerülhet sor, ha az illetékes WTO intézmények megállapítják, hogy a hatályon kívül helyező törvény a WTO-val összeegyeztethető vagy, ha egy olyan kölcsönösen elfogadott megoldást találnak, amely a további jogsértést megszünteti.

A Bizottság javasolja ezért a 2193/2003 tanácsi rendelet felfüggesztését (2005. december 31-ig, vagy — amennyiben az későbbi időpont — a WTO azon megerősítését követő 60 napig, miszerint az FSC támogatás fennmaradó része ellentétes a WTO jogszabályaival) és — az USA exportőrök által igénybe vehető kisebb FSC/ETI kedvezményeknek megfelelően csökkentett mértékű — ellenintézkedések ismételt bevezetését 2006. január 1-jétől, amennyiben a Tanács a Bizottság jelentését követően eddig az időpontig másként nem határoz.

Az ellenintézkedések felfüggesztéséhez az EK-Szerződés 133. cikke alapján a Tanács fellépése szükséges. A Bizottság javaslatára ezért a 2193/2003 tanácsi rendeletet felfüggesztő új tanácsi rendeletet kell elfogadni.

2004/0282 (ACC)

Javaslat

A TANÁCS RENDELETE

az Amerikai Egyesült Államokból származó egyes termékekre vonatkozóan kiegészítő behozatali vámok megállapításáról szóló 2193/2003/EK rendelet alkalmazásának módosításáról és felfüggesztéséről

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 133. cikkére,

tekintettel a Bizottság javaslatára[3]

mivel:

2003. május 7-én a Kereskedelmi Világszervezet (“WTO”) Vitarendezési Testülete felhatalmazta a Közösséget ellenintézkedések elrendelésére az Amerikai Egyesült Államokból származó egyes termékekre vonatkozóan 4043 millió USA-dollár mértékig, kiegészítő ad valorem vámtétel formájában. Következésképpen 2003. december 8-án a Közösség elfogadta a 2193/2003/EK tanácsi rendeletet, amely az Amerikai Egyesült Államokból származó egyes termékekre vonatkozóan kiegészítő behozatali vámokat állapít meg[4].

A Tanács véleménye szerint a 2004. évi amerikai Jobs Creation Act elfogadása után a kiegészítő vámtételek alkalmazását fel kell függeszteni, amelyek újból csak 2006. január 1-jén vagy — amennyiben az későbbi időpont — 60 nappal a WTO Vitarendezési Testületének megerősítése után léphetnek hatályba, miszerint az előzőekben említett törvény egyes vonatkozásaiban ellentétes a WTO jogszabályaival.

ELFOGADTA EZT A RENDELETET:

1. cikk

1. A 2193/2003/EK rendelet alkalmazását a Tanács felfüggeszti.

2. cikk

2. A 2193/2003/EK tanácsi rendeletet a 2. cikk (1) bekezdése kivételével újból kell alkalmazni 2006. január 1-jei hatállyal vagy — amennyiben az későbbi időpont — 60 nappal a WTO Vitarendezési Testületének megerősítése után, miszerint az Amerikai Egyesült Államok 2004. évi American Jobs Creation törvénye egyes vonatkozásaiban ellentétes az Egyesült Államok WTO kötelezettségeivel.

3. A határidő lejárta előtt a Bizottság egy hirdetményt tesz közzé az Európai Unió Hivatalos Lapjában, ha a megerősítés megtörtént.

4. A 2193/2003/EK rendelet 2. cikke (1) bekezdése a következőképpen módosul:

„1. A 2913/92/EGK[5] tanácsi rendelet alapján alkalmazandó vámtételekre újból 14%-os kiegészítő ad valorem vámot kell elrendelni az e rendelet mellékletében felsorolt Amerikai Egyesült Államokból származó termékek esetében .”

3. cikk

5. A 2193/2003/EK rendelet mellékletét ennek a rendeletnek a mellékletében megállapított melléklet váltja fel.

4. cikk

6. Ez a rendelet az Európai Unió Hivatalos Lapjában való kihirdetésének napján lép hatályba.

7. A 3. cikket a 2. cikk (1) bekezdése szerint újból alkalmazandó 2193/2003/EK rendelet hatályba lépésének napjától kezdve kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben,

a Tanács részéről

az elnök

MELLÉKLET

A nyolcjegyű KN-kódjukkal vannak jelölve azok a termékek, amelyekre a kiegészítő vámtételeket alkalmazni kell. A kétjegyű KN árucsoportok csak tájékoztató jellegűek. A kódok megnevezései a vám- és statisztikai nómenklatúráról, valamint a Közös Vámtarifáról szóló (a legutóbb a 1810/2004/EK bizottsági rendelettel módosított, HL L 327, 2004.10.30, 1. o.) 2658/87/EGK tanácsi rendelet I. mellékletében találhatók.

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

[1] HL L 328., 2003.12.17., 3. o.

[2] 2193/2003 tanácsi rendelet 3. cikke.

[3] L C […]., […], […]. o.

[4] L L 328., 2003.12.17., 3. o.

[5] HL L 302., 1992.10.19., 1. o.